Gedagte vir die dag: Almal | Maroela Media
Lees Johannes 10:16-18
Is dit nou nie 'n interessante mededeling nie. Ja, en dalk onthutsend vir diegene in die bekende trop wat so graag praat van ons Herder. Dié wat maklik vinger en vuis wys en sê: Hulle!
Aartjie na sy Vaartjie, dié Jesus. Met sy oog op méér as wat ons sou reken, en 'n hart veel ruimer as wat ons ons kan indink. Met arms so oop soos 'n hemelse waenhuisdeur en 'n sagte, allesdeurdringende stem wat roep: "Kom na My toe, almal wat uitgeput en oorlaai is …" (Matt 11:28). Almal. Álmal.